Batla House Box Office Collection Day 7: जॉन अब्राहम की फिल्म 'बाटला हाउस' का तूफान जारी, कमा डाले इतने करोड़  
जॉन अब्राहम की फिल्म 'बाटला हाउस' का तूफान जारी
फिल्म 'मिशन मंगल' को दे रही है कड़ी टक्कर
फिल्म के कंटेंट और कलाकारों की एक्टिंग ने जीता दर्शकों का दिल
Batla House Box Office Collection Day 7: स्वतंत्रता दिवस के मौके पर रिलीज हुई बॉलीवुड एक्टर जॉन अब्राहम (John Abraham) की फिल्म 'बाटला हाउस (Batla House)' 'मिशन मंगल' को टक्कर देने में बिल्कुल पीछे नहीं रह रही है. 'बॉक्स ऑफिस इंडिया' की वेबसाइट के मुताबिक 'बाटला हाउस (Batla House)' ने बीते बुधवार 3.75 करोड़ रुपये की कमाई की है. मीडिया रिपोर्ट्स के मुताबिक 'बाटला हाउस' की रफ्तार जॉन अब्राहम की पिछली फिल्म 'सत्यमेव जयते' के मुकाबले थोड़ी धीमी है. क्योंकि 'सत्यमेव जयते' ने पहला हफ्ता पूरा होने से पहले 59 करोड़ रुपये का कलेक्शन किया था, जबकि इस फिल्म का अब तक का कुल कलेक्शन 56 करोड़ रुपये हैं. 
जॉन अब्राहम (John Abraham) की फिल्म 'बाटला हाउस (Batla House)' की रफ्तार भले ही थोड़ी कम हो, लेकिन इसे फैंस से काफी अच्छा रिस्पॉन्स मिला है. स्वतंत्रता दिवस के मौके पर रिलीज हुई इस मूवी ने पहले दिन 15.55 करोड़, दूसरे दिन 8.84 करोड़, तीसरे दिन 10.90 करोड़, चौथे दिन 12.70 करोड़, पांचवें दिन 4.50 करोड़ और छठे दिन 4.26 करोड़ रुपये की कमाई की है. इसके अलावा फिल्म स्क्रिप्टिंग, स्क्रीनप्ले और सिनेमेट्रोग्राफी के मामले में भी बिल्कुल खरी उतरी है. 


बता दें कि बॉलीवुड एक्टर जॉन अब्राहम (John Abraham) और एक्ट्रेस मृणाल ठाकुर (Mrunal Thakur) की फिल्म 'बाटला हाउस (Batla House)' 19 सितंबर, 2008 को बाटला हाउस में हुए एनकाउंटर पर आधारित है. इस फिल्म में जॉन अब्राहम (John Abraham) ने डीसीपी संजीव कुमार की भूमिका निभाई है, जिनपर फर्जी एनकाउंटर का आरोप लगा था. इस किरदार को जॉन अब्राहम (John Abraham) ने काफी बेहतरीन तरीके से निभाया है. उनके अलावा एक्ट्रेस मृणाल ठाकुर भी अपने रोल में बहुत जमी रही हैं.